text: Vejrskifte i weekenden kan udløse is-slag
  22 januar 2016 kl. 05.43
  Det er snart slut med frostgrader i dagtimerne - men inden advarer DMI mod is-slag.
  Fredag aften og lørdag morgen kan der falde is-slag i store dele af TV SYDs sendeområde, som kan give trafikale problemer.
  En front skal ind over Danmark med nedbør - og efterfølges af meget lunere luft, som vil strømme frem mod os i weekenden. Nedbøren ventes at ramme vestkysten  sidst på fredagen. 
  Mens kulden holder stand hen over Danmark indtil tidligt lørdag morgen, så kan varm luft med plus-grader i de højere luftlag skyde ind over landet. Derved vil den nedbør, der falder,  smelte på sin vej ned mod jorden - og blive til regn. De sidste par hundrede meter nær jordoverfalden er det dog frostvejr.
  Det bevirker, at regndråberne underafkøles og fryser til is, idet de rammer jordoverfaldne eller genstand. Det er den nedbør man kalder is-slag - og som kan glasere fortove, veje og træer ind i et mere eller mindre tykt lag is.
  Det ser smukt ud - men betyder også ekstrem glatte veje og fortorve.
  DMI risiko for isslag. : https://t.co/HsShtHFM2H pic.twitter.com/H0vFrvqClK
  
  